ཟླ༥པའི་ཚེས༡ཉིན་གྱི་ཕྱི་དྲོའི་ཆུ་ཚོད༥ཡི་སྟེང་།ཨ་ཆེན་གངས་རྒྱབ་སྨིག་པ་ལ་སྒང་སྲུང་སྐྱོབ་ས་ཚིགས་ཀྱི་ལྟ་དཔྱད་ཚད་འཇལ་ལས་སྣེ་བས་མོ་གཙོད་མང་པོ་མཚོ་བོད་ལྕགས་ལམ་གྱི་ལམ་འགྲམ་དུ་འདུས་ཡོད་པ་མཐོང་འཕྲལ།དུས་ཐོག་ཏུ་འགྲིམ་འགྲུལ་བཀག་སྡོམ་གྱི་བྱེད་ཐབས་སྤྱད་པ་བརྒྱུད།ཉིན་དེའི་དགོང་མོ་ཆུ་ཚོད༢༢སྟེང་མོ་གཙོད་དག་གཞུང་ལམ་ལས་ཕར་བརྒལ་ཐུབ་པ་བྱུང་།ཐེངས་འདིའི་གནས་སྤོར་ནི་ལོ་སྔོན་མ་དག་ལས་ཅུང་སྔོན་ལ་སྣུར་ཡོད་པས།ཚོད་དཔག་ལྟར་ན་མོ་གཙོད་སྐོར་ཁག་དང་པོ་དེ་ཟླ་འདིའི་ཟླ་མཇུག་ཙམ་དུ་གཙོད་གནས་སུ་སླེབས་ཐུབ་རྒྱུ་རེད།པེ་ཅིང་སློབ་ཆེན་རང་བྱུང་རི་ཆུ་སྲུང་སྐྱོབ་ལྟེ་གནས་ཀྱི་ལས་སྣེ་བ་ལུའུ་ཡན་གྱིས་གསར་འགོད་པར།མོ་གཙོད་དག་གིས་གཙོད་ཕྲུག་བཙའ་བར་སྔ་སྣུར་གྱིས་གནས་སྤོར་བ་ནི་འཚོ་གནས་ཀྱི་ནམ་ཟླ་དང་གནམ་གཤིས་འགྱུར་ལྡོག་སོགས་དང་འབྲེལ་བ་ཡོད་སྲིད་པ་རེད་ཅེས་བརྗོད།